**Ξενοφῶντος Ἑλληνικά: βιβλ. 2, κεφ. 3, παρ. 54 - 56**

|  |  |
| --- | --- |
| Ἐκ δὲ τούτου ὁ τῶν τριάκοντα κῆρυξ  ἐκέλευσε μὲν τοὺς ἕνδεκα ἐπὶ τὸν Θηραμένην·  ἐκεῖνοι δὲ εἰσελθόντες σὺν τοῖς ὑπηρέταις͵  ἡγουμένου αὐτῶν Σατύρου  τοῦ θρασυτάτου τε καὶ ἀναιδεστάτου͵  εἶπε μὲν ὁ Κριτίας·  «Παραδίδομεν ὑμῖν͵ ἔφη͵ Θηραμένην τουτονὶ  κατακεκριμένον κατὰ τὸν νόμον·  ὑμεῖς οἱ ἕνδεκα δὲ λαβόντες  καὶ ἀπαγαγόντες οὗ δεῖ  τὰ ἐκ τούτων πράττετε.  Ὡς δὲ ταῦτα εἶπεν͵  ὁ Σάτυρος εἷλκε μὲν ἀπὸ τοῦ βωμοῦ͵  εἷλκον δὲ οἱ ὑπηρέται.  Ὁ δὲ Θηραμένης ὥσπερ εἰκὸς  ἐπεκαλεῖτο καὶ θεοὺς καὶ ἀνθρώπους  καθορᾶν τὰ γιγνόμενα.  Ἡ δὲ βουλὴ ἡσυχίαν εἶχεν͵  ὁρῶσα καὶ τοὺς ἐπὶ τοῖς δρυφάκτοις  ὁμοίους Σατύρῳ  καὶ τὸ ἔμπροσθεν τοῦ βουλευτηρίου  πλῆρες τῶν φρουρῶν͵ καὶ οὐκ ἀγνοοῦντες  ὅτι παρῆσαν ἔχοντες ἐγχειρίδια.  Οἱ δ΄ ἀπήγαγον τὸν ἄνδρα διὰ τῆς ἀγορᾶς  δηλοῦντα μάλα μεγάλῃ τῇ φωνῇ οἷα ἔπασχε.  Λέγεται δ΄ ἓν ῥῆμα καὶ τοῦτο αὐτοῦ.  Ὡς εἶπεν ὁ Σάτυρος ὅτι οἰμώξοιτο͵  εἰ μὴ σιωπήσειεν͵ ἐπήρετο·  «Ἂν δὲ σιωπῶ͵ οὐκ ἄρ΄͵ ἔφη͵ οἰμώξομαι;»  Καὶ ἐπεί γε ἔπιε τὸ κώνειον  ἀναγκαζόμενος ἀποθνῄσκειν͵ ἔφασαν εἰπεῖν αὐτόν  Αποτέλεσμα εικόνας για ξενοφώντὸ λειπόμενον  ἀποκοτταβίσαντα·  «**Κριτίᾳ τοῦτ΄ ἔστω τῷ καλῷ**».  Καὶ τοῦτο μὲν οὐκ ἀγνοῶ͵  ὅτι ταῦτα ἀποφθέγματα οὐκ ἀξιόλογα͵  ἐκεῖνο δὲ τοῦ ἀνδρὸς κρίνω ἀγαστόν͵  Βαζάκια για το **κώνειο (Μουσείο**  **Αρχαίας Αγοράς)**  τὸ τοῦ θανάτου παρεστηκότος  ἀπολιπεῖν ἐκ τῆς ψυχῆς  μήτε τὸ φρόνιμον μήτε τὸ παιγνιῶδες. | Ύστερα από αυτό ο κήρυκας των τριάκοντα  διέταξε τους έντεκα (να συλλάβουν) τον Θηραμένη.  Όταν εκείνοι μπήκαν μέσα μαζί με τους υπηρέτες τους,  με επικεφαλής τον Σάτυρο,  τον θρασύτατο και αναιδέστατο,  είπε ο Κριτίας:  «Σας παραδίνουμε, είπε, τον Θηραμένη αυτόν εδώ  που έχει καταδικαστεί σύμφωνα με το νόμο.  Κι εσείς, οι έντεκα, αφού τον συλλάβετε  **Η εκτέλεση του Θηραμένη!**  και τον οδηγήσετε όπου πρέπει,  να εκτελέσετε τα περαιτέρω.  Μόλις λοιπόν τα είπε αυτά,  ο Σάτυρος τον τραβούσε από τον βωμό,  τον τραβούσαν και οι υπηρέτες.  Ο δε Θηραμένης, όπως ήταν φυσικό,  επικαλούνταν και θεούς και ανθρώπους  να βλέπουν αυτά που γίνονταν.  Οι βουλευτές όμως έμεναν σιωπηλοί δεν αντιδρούσαν  γιατί έβλεπαν κι αυτούς που ήταν στα κιγκλιδώματα  όμοιους με τον Σάτυρο  και τον χώρο μπροστά στο βουλευτήριο  να είναι γεμάτος από φρουρούς και γιατί γνώριζαν  ότι αυτοί παρευρίσκονταν οπλισμένοι με εγχειρίδια.  Και αυτοί έσυραν τον άντρα μέσα από την αγορά,  ενώ αυτός φώναζε με πολύ δυνατή φωνή τι πάθαινε.  Αποτέλεσμα εικόνας για ξενοφώνΛέγεται και αυτή η φράση για αυτόν.  Όταν του είπε ο Σάτυρος ότι θα θρηνήσει  αν δεν κάνει ησυχία του απάντησε:  «Αν, όμως, κάνω ησυχία δε θα θρηνήσω;  Και όταν έπινε το κώνειο  αναγκασμένος να πεθάνει, λένε ότι είπε  ρίχνοντας κάτω σταγόνα-σταγόνα ό,τι απέμεινε στο ποτήρι  όπως στο παιχνίδι με τον «κότταβο»:  «**Αυτό στην υγεία του όμορφου Κριτία**».  Κι αυτό δεν το αγνοώ, βέβαια,  ότι δηλαδή αυτά δεν είναι αποφθέγματα αξιόλογα,  όμως κρίνω αξιοθαύμαστο αυτό το στοιχείο του άνδρα,  ότι δηλαδή ακόμα και την ώρα που πλησίαζε ο θάνατος  δεν έλειψε απ’ την ψυχή του  ούτε η αυτοκυριαρχία ούτε το χιούμορ του. |